**ORDIN**

**de completare a Ordinului Prefectului Județului Sibiu nr. 311/2020 privind aprobarea listelor cu persoanele care locuiesc în așezările informale de pe raza județului Sibiu în vederea introducerii acestora pe listele suplimentare pentru a beneficia de ajutoare alimentare/ produse de igienă în cadrul Programului operaţional Ajutorarea persoanelor defavorizate – POAD 2019 - 2021**

**Prefectul Judeţului Sibiu,**

În baza referatului Serviciului Monitorizarea Serviciilor Publice Deconcentrate şi Dezvoltare Economică, înregistrat sub nr. 11416/13.07.2020, prin care se propune emiterea unui ordinde completare a Ordinului Prefectului Județului Sibiu nr. 311/2020privind privind aprobarea listelor cu persoanele care locuiesc în așezările informale de pe raza județului Sibiu în vederea introducerii acestora pe listele suplimentare pentru a beneficia de ajutoare alimentare/ produse de igienă în cadrul Programului operaţional Ajutorarea persoanelor defavorizate – POAD 2019 - 2021,

Conform prevederilor art. 3 alin. (1) lit. c), alin. (3) și art. 4 alin. (3) lit. b) din Ordonanța de Urgență a Guvernului nr. 84/2020 pentru stabilirea unor măsuri necesare în vederea implementării Programului operațional Ajutorarea persoanelor defavorizate – POAD,

Luând în considerare adresele unităților administrativ - teritoriale din județul Sibiu referitoare la persoanele care locuiesc în așezările informale de pe raza județului Sibiu,

În baza prevederilor Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 275 alin. (1) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

**O R D I N :**

**Art. I .** – Se completează Ordinul Prefectului Județului Sibiu nr. 311/2020, în sensul că după art. 7 al Ordinului anterior menționat se introduc noi articole după cum urmează :

“**Art. 8. -** Se aprobă lista cuprinzând persoanele din așezările informale de pe raza administrativ – teritorială a comunei Roșia, conform Anexei nr. 8 la prezentul ordin, care este parte integrantă din acesta.

**Art. 9. -** Se aprobă lista cuprinzând persoanele din așezările informale de pe raza administrativ – teritorială a comunei Marpod, conform Anexei nr. 9 la prezentul ordin, care este parte integrantă din acesta.”

**Art. II.** - Se renumerotează ultimul art. al Ordinului Prefectului Județului Sibiu nr. 311/2020, după cum urmează :

„**Art. 10.-** Comunicarea ordinului revine Serviciului Monitorizarea Serviciilor Publice Deconcentrate şi Dezvoltare Economică.”

|  |
| --- |
| **P R E F E C T,** |
| **Mircea – Dorin Crețu** |

**Sibiu, în 17.07.2020**

**Nr. 320**